·muuta selgemaks, parandada ja ühtlustada ELi statistika nõudeid taimekaitsevahendite põllumajandusliku kasutamise kohta (määruse II lisa), et muuta see kättesaadavamaks, võrreldavamaks ja kasulikumaks (tähtaeg: 2023).

Veebruaris 2020 avaldas Euroopa Kontrollikoda aruande taimekaitsevahendite säästva kasutamise kohta, milles hinnati, kas komisjoni ja liikmesriikide meetmed on viinud taimekaitsevahendite kasutamisega seotud riskide vähenemiseni ja kas asjaomastes õigusaktides on ette nähtud tõhusad stiimulid taimekaitsevahenditest sõltuvuse vähendamiseks. Aruandes esitati komisjonile pestitsiidide statistika kohta rida soovitusi:

Tegemist on teise aruandega määruse kohaldamise kohta ning see käsitleb nii pestitsiidide müüki kui ka pestitsiidide põllumajanduslikku kasutamist vaatlusaastatel 2015–2019. Aastal 2017 vastu võetud esimene aruanne käsitles pestitsiidide müüki vaatlusaastatel 2011–2014 ning pestitsiidide põllumajanduslikku kasutamist vaatlusperioodil 2010–2014.

Määrusega (EÜ) nr 1185/2009 (edaspidi „määrus“) kehtestatakse Euroopa pestitsiidistatistika ühine raamistik. See hõlmab pestitsiidide turustamise statistikat („pestitsiidide müügi statistika“) ning pestitsiidide põllumajandusliku kasutamise statistikat. Määruse artikli 7 kohaselt peab komisjon esitama iga viie aasta tagant Euroopa Parlamendile ja nõukogule käesoleva määruse kohaldamise kohta aruande. Aruandes hinnatakse eelkõige edastatud andmete kvaliteeti, andmete kogumise meetodeid ning selle koormust ettevõtetele, põllumajanduslikele majapidamistele ja liikmesriikide haldusasutustele. Samuti uuritakse aruandes, mil määral on selline statistika kasulik pestitsiidide säästva kasutamise strateegia rakendamisel ja eelkõige määruse artiklis 1 sätestatud eesmärkide saavutamisel. Aruanne sisaldab ettepanekuid andmete kvaliteedi ja andmete kogumise meetodite edasiseks parandamiseks, mis omakorda aitavad suurendada andmete katvust ja võrreldavust ning vähendada ettevõtete, põllumajanduslike majapidamiste ja liikmesriikide haldusasutuste koormust.

Kuigi pestitsiidistatistika kvaliteedi eest vastutavad liikmesriigid, võtab komisjon (Eurostat) vajalikke meetmeid vigade avastamiseks talle laekuvates andmetes. Liikmesriigid edastavad teavet kõikide toimeainete ja kõikide koodinimekirja koondite kohta, sealhulgas konfidentsiaalsed andmed, ühtse kontaktpunkti (portaali EDAMIS) kaudu, järgides nõuetekohast failistruktuuri ja kirjevormingut. Andmete edastamise tehniline korraldus on suurel määral ühtlustatud. Komisjonil (Eurostatil) on andmete vastuvõtmiseks, valideerimiseks ja töötlemiseks usaldusväärne IT-süsteem ning ta korraldab ka mitmesugust andmekontrolli: iga riigi aruandlusküsimustiku täielikkus ja järjepidevus, pestitsiidide koondmahu kontroll ning aja jooksul kujunevate aegridade kontroll. Samuti kontrollib komisjon (Eurostat) käsitsi enne statistika laialisaatmist teisest konfidentsiaalsust ning palub saata riikidel tuvastatud vigade korral parandatud andmed.

Mõnel juhul kogutakse andmeid elektrooniliste vahendite abil, nagu näiteks veebiuuringud, või kasutatakse põllumajandusettevõtte haldustarkvara. Mitu riiki viitas siiski, et elektroonilisi vahendeid ei olnud võimalik kasutada. Riigid kasutavad andmete kogumise peamise meetodina küsimustikke paberkandjal (7 riiki), millele järgnevad kontaktküsitlused (6 riiki), samuti telefoniküsitlused ja elektroonilised küsimustikud (4 riiki kummagi puhul) või meetodite kombineerimine. Muud meetodid on kasutajate poolt veebilehtede kaudu tehtud digisalvestised, pidev otsejuurdepääs andmebaasides asuvatele andmetele, arvutipõhised telefoniküsitlused ja arvutipõhised veebiküsitlused. Rohkem teavet riiklike tavade kohta on riiklikes kvaliteediaruannetes.

Enamiku liikmesriikide puhul on pestitsiidide müüki käsitlevad peamised alusandmed saadud haldusallikatest, mille puhul andmete esitamine on kohustuslik: määruse (EÜ) nr 1107/2009 artikli 67 lõikes 3 sätestatakse, et loa valdajad peavad esitama liikmesriikide pädevatele asutustele kõik andmed taimekaitsevahendite müügimahu kohta kooskõlas ELi õigusaktidega taimekaitsevahendite statistika kohta. Mitu riiki kasutavad muid andmeallikaid, nagu loendus ja uuringud valimi põhjal, või haldus- ja muid allikaid kombineeritult. Rohkem teavet riikide tavade kohta on riiklikes kvaliteediaruannetes.

Määruse kohaselt on ELi liikmesriigid, Island ja Norra (siin sel otstarbel koos viidatud kui „liikmesriigid“) kohustatud saatma pestitsiidide põllumajandusliku kasutamise statistika andmed ja kvaliteediaruanded valitud kultuuride kohta 12 kuu jooksul iga viieaastase ajavahemiku lõpust arvates. Teine viieaastane ajavahemik lõppes 30. detsembril 2019 ning riigid olid kohustatud saatma andmed ja kvaliteediaruanded kuni 30. detsembrini 2020. Kultuuride valik peab olema liikmesriigis kasvatatavate kultuuride ja kasutatavate ainete suhtes representatiivne. Arvestusperiood on maksimaalselt 12 kuud ja hõlmab kõiki asjaomase kultuuriga otseselt või kaudselt seotud taimekaitsemeetmeid.

Määruse sätetest tuleneb kaks suurt puudust. Määruse andmekoondamisnõuete (artikli 3 lõige 4) tõttu ei ole võimalik avaldada toimeainete tasandi andmeid. Sellel on andmete kättesaadavusele märkimisväärne mõju. Praeguse andmekogumise teine suur puudus on see, et pestitsiidide kasutusandmed ei ole ühtlustatud: liikmesriigid võivad vabalt valida viieaastasest ajavahemikust (2015–2019) vaatlusaasta ja esitada kultuuride loetelu, mida nad peavad oma riiklike olude puhul representatiivseks.

Määruses on sätestatud, et liikmesriigid edastavad komisjonile (Eurostat) kord aastas oma statistilised andmed igal aastal turule lastud pestitsiidide kohta (pestitsiidide müügi statistika). Peale selle peavad nad esitama pestitsiidide põllumajandusliku kasutamise statistika viieaastaste ajavahemike järel. Selles aruandes käsitletakse vaatlusaastate 2015–2019 (kaasa arvatud) kohta edastatud andmeid ja kvaliteediaruandeid.

Vaatlusaasta 2016 toimeainete loetelu ajakohastati komisjoni määrusega (EL) 2017/269. Andmete kogumisse kaasati vahemikus 2011–2016 heakskiidetud ained, samas kui mõni aine liigitati teisiti (näiteks viidi põhigrupist „Insektitsiidid ja akaritsiidid“ üle „Muude taimekaitsevahendite“ alla või nimetatud põhigrupist „Fungitsiidide ja bakteritsiidide“ alla). See tekitas aegreas katkestuse. Komisjon (Eurostat) ja liikmesriigid tegutsevad selle nimel, et luua aja jooksul ühtlustatud andmestik.

2.3.1.Pestitsiidide müügi statistika

Enamik riike esitas oma andmestikud jätkuvalt õigeaegselt ning tegi meelsasti koostööd, kui oli vaja teha täiendavaid kontrolle või parandusi. Seoses täpsuse, usaldusväärsuse ja võrreldavusega kinnitas enamik riike, et nad kogusid pestitsiidide müügi põhiandmed loa valdajatelt. Riikide arvates olid nendest allikatest kogutud andmed üldiselt kvaliteetsed.

Liikmesriigid teatasid, et on võtnud oma andmete statistilise kvaliteedi tagamiseks meetmeid: koguseliste andmete võrdlus eelmise aasta andmetega, võrdlus väliste andmeallikatega, deklareeritud koguste ja toodete usaldusväärsuse kontroll, ebatavaliste ja puuduvate koguste kontroll ja pisteline kontroll. Samuti teatasid nad, et on kohaldanud Euroopa statistika tegevusjuhise sätteid.

2.3.2.Pestitsiidide põllumajandusliku kasutamise statistika

Enamik riike esitas oma andmestikud õigel ajal ning vastas edasistele kontrolli- ja/või paranduspalvetele kiiresti. Üks riik esitas andmed mitmekuulise hilinemisega.

Täpsuse, usaldusväärsuse ja võrreldavusega seoses leidis enamik riike, et esitatud andmed on kvaliteetsed. Enamik riike leiab, et andmete kvaliteet on stabiilne alates esimese aruande avaldamisest 2017. aastal. Kuus riiki teatas statistika kvaliteedi üldisest paranemisest. Vaid üks riik teatas, et andmete võrreldavus on halvenenud.

Pestitsiididega töödeldud ala ei ole lihtne kokku arvestada, sest koondamisnõude tõttu koondati toimeained keemiliste ainete klassidesse. Kui samasse keemilisse klassi või gruppi kuuluvaid toimeaineid kasutatakse samal füüsilisel alal, saab selle ala andmeid ilma topeltarvestuseta korrektselt kokku liita vaid siis, kui seda on uuringu kavandamisel arvesse võetud. Üle poole riikidest ei suuda tagada kultuuride pestitsiididega töödeldud alade topeltarvestuse vältimist, mis piirab töödeldud ala käsitlevate andmete jagamisvõimalusi. Alade andmeid võib koondada vaid riiklik statistikaamet, sest maatükkide kohta on vaja täpset teavet.

3.Asjakohasus – statistiliste andmete kasulikkus ja levitamine

Eurostat avaldab oma andmebaasis pestitsiidistatistika kohta kaks andmestikku: müük ja pestitsiidide põllumajanduslik kasutamine. Määruse artikli 3 lõike 4 andmekoondamisnõuetes sätestatakse, et komisjon (Eurostat) ei või toimeainete kohta andmeid avaldada.

Andmekoondamisnõuete ja keerukate konfidentsiaalsusküsimuste tõttu levitas komisjon (Eurostat) esialgu statistikat vaid pestitsiidide müügi kohta määruse III lisa kõrgeimal hierarhiatasandil („põhigrupp“; alates 2013. aastast). Järgmine hierarhiatasand („tootekategooria“) lisati 2018. aastal ja „keemiliste ainete klass“ 2021. aastal. Seega on andmete kättesaadavus eelmisest aruandlusperioodist saadik paranenud.

Avaldatud pestitsiidistatistikat mõjutavad endiselt konfidentsiaalsuspiirangud. Need on seotud statistilise konfidentsiaalsusega vastavalt määruses (EÜ) nr 223/2009 määratletule ning osutavad andmetele, mis võimaldavad statistiliste üksuste otsest või kaudset identifitseerimist ja seeläbi üksikandmete avalikustamist. Statistilise konfidentsiaalsuse mõju on olenevalt liikmesriigist, pestitsiidi liigist ja aastast erinev. See on seotud pestitsiiditööstuse ja põllumajanduse struktuuriga riigis. Perioodil 2011–2019 on kogu müüdud koguse andmetest vähem kui 1 % konfidentsiaalsed.

Mitu liikmesriiki levitas pestitsiidide müügi statistikat riigis ilma konfidentsiaalsusnõudeid kohaldamata. Komisjon (Eurostat) lihtsustab juurdepääsu riiklikule statistikale, esitades Euroopa metaandmete faili lisas veebilinke liikmesriikide pestitsiidistatistikale.

Andmekoondamisnõuete, vaatlusaastate ja kultuuride ühtlustamatuse ning töödeldud ala mõiste tõttu on pestitsiidide põllumajandusliku kasutamise statistika avaldamine väga keeruline.

·Määruses sätestatakse, et iga riik peab valima oma põllumajanduse suhtes representatiivsed kultuurid ja nendega seotud toimeained, mitte aga kõik selles riigis kasutatavad kultuurid ja pestitsiidid. Ühe vaatlusaasta lõikes on riigiti andmeid esitatud 2 kuni 51 kultuuri kohta. Kokku on uuritud ligikaudu 150 eri kultuuri . Komisjon (Eurostat) on esitanud vaatlusperioodi 2020–2024 andmete võrreldavuse parandamiseks kultuuride ühtlustamise ettepaneku. On siiski riikide endi otsustada, kas nad soovivad ettepanekut järgida.

·Riigid võivad valida vaatlusaasta määruses sätestatud viieaastasest ajavahemikust. Mõni riik esitas andmeid ühe aasta kohta viiest vaatlusaastast, teised esitasid andmeid kõikide viie vaatlusaasta kohta (eri põllukultuurid).